[image: image1.jpg]i Ajuntament de Solsona





	 
	ACTA 


	Expedient núm.: 
	Òrgan col·legiat: 

	JGL/2021/37 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	4 d’octubre de 2021

	Durada 
	des de les 19.00 fins a les 21.30 hores

	Lloc 
	saló de sessions de la casa consistorial

	Presidida per 
	Judit Gisbert i Ester

	Secretària actal. 
	Immaculada Jané Viñals


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


AIGÜES
	Expedient 2039/2019. Revisió facturació aigua 1r i 2n trimestre de 2021 

	Favorable
	Tipus de votació: unanimitat

	Vista la sol·licitud de revisió de les facturacions d’aigua d’un habitatge, corresponents al 1r i al 2n trimestre de 2021, ja que té un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda refer les factures de subministrament d’aigua corresponents al 1r i 2n trimestre de 2021 tenint en consideració la fuita d’aigua. Si el rebut està pagat, es farà un abonament al compte bancari per la diferència d’imports; si el rebut està pendent de pagament, es girarà un nou rebut amb l’import que correspongui després d’aplicar els preus de fuita.


	Expedient 1257/2021. Alta del servei d'aigua, clavegueram i recollida d'escombraries, 3r trimestre de 2021 

	Favorable
	Tipus de votació: unanimitat

	Vist que a la Junta de Govern Local, de 19 de juliol de 2021, es va informar del tràmit de l’expedient de l’activitat d’habitatge d’ús turístic;
Vist que el reglament del Servei Municipal d’Abastament d’Aigua, a l’article 7.2, diu que cada habitatge singularment considerat, local, explotació o indústria haurà de tenir una llicència de subministrament individualitzada;
Vist que l’habitatge no disposa de llicència de subministrament d'aigua potable;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Donar d'alta del servei d'aigua, clavegueres i recollida d'escombraries per l’immoble abans esmentat. L’import de la taxa de la llicència per alta en el subministrament d’aigua és de 163,66 €.
2. Atorgar-li un termini de vint dies perquè pugui al·legar allò que consideri pertinent. En el cas que no es produeixi cap reclamació o al·legació es començaran a lliurar, a partir del tercer trimestre de 2021, els rebuts pels consums que pertoquin a l'immoble.


	Expedient 1854/2021. Modificació de pòlisses de subministrament d’aigua, setembre de 2021

	Favorable
	Tipus de votació: unanimitat

	La regidora delegada de Serveis municipals, Rosó Barrera, informa de les modificacions de les pòlisses de subministrament d’aigua potable que s’han presentat durant el mes de setembre de 2021.



CEMENTIRI
	Expedient 1814/2021. Canvi de nom de la concessió de dret funerari d’un nínxol

	Favorable
	Tipus de votació: unanimitat

	Vista la sol·licitud de canvi de nom, a favor seu, de la concessió del dret funerari d’un nínxol del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el canvi de nom sol·licitat, un cop pagada la taxa establerta a l'ordenança corresponent. La taxa per l’expedició d’un títol de nínxol o renovació, ascendeix a 19,50 €.


CONTRACTACIÓ
	Expedient 1755/2021. Contracte menor de servei – insonorització de la sala de plens i instal·lació d'un rack de premsa

	Favorable
	Tipus de votació: unanimitat

	Vist l'informe justificatiu de la necessitat del contracte emès pel regidor de comunicació i noves tecnologies a data 29 de setembre de 2021 en la que es motiva la necessitat i idoneïtat d'efectuar un contracte menor de serveis per adjudicar l'actuació del contracte servei de sonorització de la sala plens i la instal·lació d’un rack de premsa amb codi CPV 51313000-9 (serveis d'instal·lació d'equips de so);
La sala no disposa d’un equip de so en condicions que permeti la correcta sonorització de les sessions plenàries o qualsevol altre acte públic. En aquest sentit, no disposa de microfonia per a tots els membres del Ple ni de rack de premsa que permeti la captació de so per part dels mitjans de comunicació que cobreixin les sessions plenàries o altres actes d’interès públic. Es considera convenient efectuar aquesta contractació, atès l'interès públic i la manca de mitjans de què disposa l'Ajuntament;
Vist que l’Ajuntament va sol·licitar tres pressupostos a tres empreses amb capacitat d’obrar i habilitat professional per a dur a terme aquesta tasca, i aquests han presentat en temps i forma els següents pressupostos:
· Graells, So i Llums, SL, per un import de 7.436,73 € i 1.561,71 € d’IVA
· Sonoritzacions JISound, per un import de 7.343,73 € i 1.542,18 € d’IVA
· També s’ha sol·licitat pressupost a Joan Ramon Noró i Farran, sense que hagi presentat cap oferta.
Vist l'informe-proposta d'adjudicació del servei emès per la tècnica de comunicació a data 30 de setembre de 2021, en la què esmenta: "Una vegada vistes les ofertes, les qualitats i característiques dels elements pressupostats, es considera que l'oferta econòmicament més avantatjosa que s’ajusta a tots els requisits tècnics sol·licitats és la presentada per Sonoritzacions JISound, Josep Colell Altarriba, per un import total de 7.343,73 € (sense IVA).";
Vist que el present contracte té una durada inferior a 1 any i no és objecte de cap pròrroga;
Vist que el present contracte té un pressupost base de licitació inferior a 15.000,00 € (sense IVA);
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda:
Primer. Adjudicar el contracte menor de serveis d'Insonorització de la sala de plens i instal·lació de rack de premsa, al contractista Sonoritzacions JISound, Josep Colell Altarriba SL, per un import de 7.343,73 € i 1.542,18 € (21€ d'IVA), el que fa un import total de 8.885,91€ (IVA inclòs).
Segon. Autoritzar i disposar per l'import de la despesa que representa la contractació, amb càrrec a l'aplicació pressupostària 1540.62900 per a l’exercici 2021.
Tercer. Designar com a responsable del contracte la tècnica de comunicació de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari i als licitadors que han presentat pressupost.


	Expedient 901/2019. Muntatge enllumenat de Nadal 2021

	Favorable
	Tipus de votació: unanimitat

	La regidora delegat de Serveis, Rosó Barrera, dona compte del calendari en relació al muntatge de l'enllumenat de Nadal 2021, que s'ha consensuat amb l'empresa Instal·lacions Malé, SL, adjudicatària del contracte de serveis pel manteniment funcional i preventiu de l'enllumenat públic;
A la vista del calendari presentat,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda aprovar el calendari del muntatge de l'enllumenat de Nadal 2021 i comunicar a l'empresa Instal·lacions Malé, SL, que cada setmana un tècnic de l'Ajuntament avaluarà la feina que s'ha dut a terme i el compliment del calendari aprovat.


CONVENIS
	Expedient 1743/2021. Quarta addenda al conveni de col·laboració amb el departament d'Educació per al Pla Educatiu d'Entorn, curs 2020-2021

	Favorable
	Tipus de votació: unanimitat

	Vist que per decret d'Alcaldia 323/2021, de 28 de setembre, s'acordà aprovar el contingut de la quarta addenda al conveni de col·laboració entre l'administració de la Generalitat de Catalunya, mitjançant el departament d'Educació i l’Ajuntament de Solsona per al Pla Educatiu d'Entorn del curs 2020-2021;
Vist l'escrit tramés pel departament d'Educació en què comuniquen que s'ha detectat un error en la quarta addenda al conveni de col·laboració per al Pla Educatiu d'Entorn del curs 2020-2021, en relació a l'any d'imputació de la dotació;
A proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar el contingut de la quarta addenda del conveni esmentat, amb l'error esmenat, que es transcriu tot seguit i autoritzar l’alcaldessa per signar-la:
«Quarta addenda al conveni de col·laboració entre l'administració de la Generalitat de Catalunya, mitjançant el departament d'Educació i l’Ajuntament de Solsona per al Pla Educatiu d'Entorn del curs 2020-2021
Reunits
D’una banda,
Pel departament d’Educació de la Generalitat de Catalunya
La senyora Raquel Garcia i Sevilla, directora general d'Atenció a la Família i Comunitat Educativa del Departament d'Educació, nomenada pel Decret 173/2021, de 8 de juny, (DOGC núm. 8429, de 9.06.2021), i actuant en l’exercici de les facultats delegades per Resolució ENS/1839/2011, de 20 de juliol, de delegació de competències de la persona titular del Departament d'Ensenyament (DOGC núm. 5930, de 28.7.2011) en diversos òrgans del Departament.
Per l’Ajuntament de Solsona
La Il·lustríssima senyora Judit Gisbert i Ester, alcaldessa de Solsona, elegit en la sessió del Ple de la Corporació de 18 de setembre de 2021, i fent ús de les facultats que li són reconegudes a l’article 53.1.a del Text refós de la Llei municipal i de règim local de Catalunya, aprovat pel Decret legislatiu 2/2003, de 28 d’abril.
En ús de les seves atribucions, ambdues parts es reconeixen mútuament la capacitat jurídica suficient per formalitzar aquest conveni.
Exposen
1. Que amb data 10 d'abril de 2019 es va subscriure un conveni de col·laboració entre l’Administració de la Generalitat de Catalunya mitjançant el Departament d’Educació i l’Ajuntament de Solsona per al Pla educatiu d'entorn, amb número d’expedient 91851.
2. Que el conveni esmentat a la clàusula primera d’aquesta addenda preveu que els recursos econòmics que es destinaran al Plans Educatius d’Entorn es concretaran mitjançant una addenda al conveni.
3. Durant els anteriors cursos es van signar diverses addendes amb data 28 d'octubre de 2019, 6 d'octubre de 2020 i 13 d'abril de 2021 i durant aquest curs 2021-2022, se’n proposa la signatura d’aquesta.
Per tot això, ambdues parts, reconeixent-se mútua capacitat per actuar, consideren convenient formalitzar la present addenda de conformitat amb les següents
Clàusules
Primera. L’objecte d’aquesta addenda és concretar l’import de les despeses destinades al desenvolupament de les actuacions adreçades a donar suport al Pla educatiu d'entorn, per al curs acadèmic 2021-2022.
Les actuacions a desenvolupar es concreten en el pla anual d’actuació que, juntament amb el pressupost corresponent, l’Ajuntament presentarà abans del 30 de novembre del 2021.
El pla anual d’actuacions estarà aprovat per la comissió representativa institucional del Pla Educatiu d’Entorn, prevista en el conveni.
Segona. El Departament d’Educació hi col·laborarà aportant la quantitat total de 3.000,00 € amb l’objectiu de donar suport a actuacions que fomentin l’èxit escolar, la participació de les famílies i la cohesió social.
Aquest import es desglossa de la manera següent:
- Dotació ordinària: 3.000,00 €.
Aquest import es distribueix en les següents anualitats:
2021: 60% de la quantitat total: 1.800,00 €
2022: 40% de la quantitat total: 1.200,00 €.
La quantitat corresponent a l’any 2021 es farà efectiva a càrrec de la posició pressupostària D/460000101/4241/0000 del centre gestor EN0704 del pressupost de la Generalitat de Catalunya per a l’any 2021. La quantitat corresponent al 2022 es farà efectiva a càrrec de la posició pressupostària equivalent de l'any 2022.
Tercera. L’Ajuntament de Solsona farà una aportació mínima del 30% respecte de la dotació ordinària del Departament d’Educació.
Quarta. El Departament d’Educació tramitarà en concepte de bestreta el 60% de la quantitat total a l’Ajuntament de Solsona en el moment de la signatura d’aquesta addenda i la quantitat restant (40% de la quantitat total) es tramitarà un cop es justifiqui correctament l’import total, mitjançant la presentació per part de l’Ajuntament de Solsona de la documentació econòmica següent:
1. Certificat de l’interventor/a o del secretari/a-interventor/a de l’Ajuntament, amb el vistiplau de l’alcalde o alcaldessa, conforme les despeses certificades s’adeqüen al pressupost inclòs en el pla anual d’actuació. En aquest certificat, s’ha de fer constar la relació de despeses efectuades que ha d’incloure també les de l’Ajuntament per un import mínim del 30% respecte de l’aportació del Departament d’Educació, amb indicació de les aplicacions pressupostàries amb càrrec a les quals s’ha fet la despesa, el nom i NIF del creditor, el concepte, l’import i la data de pagament. En cas que el pagament de les factures no s’hagi fet efectiu, caldrà indicar la data prevista per al seu pagament.
2.  Full resum de les despeses portades a terme.
3. Certificat de l’acta signada d’aprovació de la memòria per part de la comissió Representativa-Institucional, prevista a la clàusula tretzena del conveni de col·laboració.
Aquesta documentació s’ha de presentar no més tard del 15 d’octubre de 2022.
Cinquena. L’Administració de la Generalitat i els ens que conformen el seu sector públic poden portar a terme actuacions de control i requerir informació al destinatari o destinatària final del fons, d’acord amb el que preveu l’article 90 bis del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
L’Ajuntament està obligat a destinar els fons rebuts a les activitats objecte d’aquesta addenda i a justificar l’aplicació d’aquests fons d’acord amb els conceptes establerts a la clàusula segona.
Així mateix, l’Ajuntament estarà obligat a facilitar tota la informació que li sigui requerida pels òrgans de control de l’Administració de la Generalitat de Catalunya i la Sindicatura de Comptes o altres òrgans competents.
Sisena. Aquesta addenda serà vigent des de la data de la seva signatura i fins al 31 de desembre de 2022.
Setena. Aquesta addenda està sotmesa als requisits establerts en el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
I en prova de conformitat, les parts signen aquesta addenda.»


	Expedient 1781/2021. Conveni de col·laboració amb el Consell Comarcal del Solsonès i l'Associació l'Afrau de serveis educatius, culturals i de lleure per al pagament del lloguer d’unes instal·lacions 

	Favorable
	Tipus de votació: unanimitat

	Es dona compte del conveni de col·laboració amb el Consell Comarcal del Solsonès i l’Associació l’Afrau de serveis educatius, culturals i de lleure per al pagament del lloguer d’unes instal·lacions i que es transcriu tot seguit:
«Conveni de col·laboració entre el Consell Comarcal del Solsonès, l’Ajuntament de Solsona i l’Associació l’Afrau de serveis educatius, culturals i de lleure
Solsona, _____________ de 2021
Reunits
D’una banda, Josep Caelles i Subirana, president per delegació del Consell Comarcal del Solsonès, (en endavant, el Consell), actuant en el seu nom i representació, amb domicili a Solsona.
D’altra banda, Judit Gisbert i Ester, alcaldessa de l’Ajuntament de Solsona, (en endavant, l’Ajuntament), actuant en el seu nom i representació, amb domicili a Solsona.
I, d’una altra, Ramon Montraveta i Cabó, en representació de l’Associació l’Afrau de serveis educatius, culturals i de lleure, (en endavant, l’Associació L’Afrau) i amb domicili a Solsona.
Les parts es reconeixen mútuament, en la qualitat en què intervenen, la capacitat d’obrar necessària per atorgar aquest conveni i, a aquest efecte,
Manifesten
1. Que les Unitats d’Escolarització Compartida (UEC) són un recurs educatiu per a aquells alumnes que, per diferents motius, no s’adapten al sistema educatiu ordinari.
2. Que l’objectiu principal de les UEC és el de preparar i formar persones per tal que, o bé puguin incorporar-se aviat al món laboral, o bé puguin iniciar un cicle formatiu.
3. Que l’Associació l’Afrau gestiona la UEC l’Afrau, unitat que acull nois i noies de l’IES Francesc Ribalta i de l’Escola Arrels II.
4. Que fins al mes d’agost de 2021 la UEC l’Afrau està utilitzant un espai llogat, i pel qual satisfà un lloguer de 408,00 € mensuals.
5. Que el Consell i l’Ajuntament reconeixen la importància de la tasca que les UEC en general, i la UEC L’Afrau en particular, duen a terme en l’àmbit educatiu.
6. Que és voluntat del Consell i de l’Ajuntament col∙laborar amb l’Associació L’Afrau a fer front a les despeses de lloguer més amunt detallades.
Per tot això, les parts
Acorden
Primer. Aquest conveni té per finalitat reflectir els compromisos de cooperació entre el Consell i l’Ajuntament, d’una banda, i l’Associació l’Afrau, de l’altra, per al pagament del lloguer de les instal·lacions.
Segon. El Consell i l’Ajuntament faran una aportació màxima a favor de l’Associació L’Afrau, de 2.800,00 € cadascun, per fer front a les despeses de lloguer de les instal·lacions objecte d’aquest conveni.
Tercer. Per fer efectius els imports respectius corresponents, i d’acord amb la Llei 38/2003, de 17 de novembre, General de Subvencions, l’Afrau haurà d’acreditar el compliment de l’objecte de la subvenció pública, aportant abans del 31 de desembre de 2020, el compte justificatiu on consti:
· memòria justificativa de l’actuació
· cost total de l’actuació (còpia de les factures i altres documents de valor probatori equivalent de l’anualitat 2021)
· comprovants bancaris de pagament
· finançament de l’actuació (recursos propis i altres ajuts)
· full de dades bancàries.
Quart. Aquest conveni té una vigència fins el 31 de desembre de 2021.
I, perquè així consti, les parts signen el present conveni per triplicat i a un sol efecte en la data i lloc indicats a l’encapçalament.»
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda aprovar el contingut del conveni esmentat i autoritzar a l'alcaldessa per signar-lo.


	Expedient 1782/2021. Conveni de col·laboració amb GiGa, Associació de malalties neurològiques de Solsona per a la col·laboració en el finançament de les despeses ordinàries de funcionament de l’entitat

	Favorable
	Tipus de votació: unanimitat

	Es dona compte del conveni de col·laboració amb GiGa, Associació de malalties neurològiques de Solsona per a la col·laboració en el finançament de les despeses ordinàries de funcionament de l’entitat i que es transcriu tot seguit:
«Conveni de col·laboració entre l’Ajuntament de Solsona i GiGa, Associació de malalties neurològiques de Solsona
Solsona, ___ de ____________ de 2021
Reunits
D’una banda, Judit Gisbert i Ester, alcaldessa de l’Ajuntament de Solsona, que actua en representació d’aquest ens local.
I de l’altra, Sílvia Gilibets i Percerisa, en representació de GiGa (Associació de malalties neurològiques de Solsona).
Exposen
Que GiGa, Associació de malalties neurològiques de Solsona (en endavant, GiGa) és una associació sense ànim de lucre que dona servei a les persones i famílies que conviuen amb alguna malaltia neurodegenerativa o dany cerebral adquirit.
Que és voluntat de l’Ajuntament de Solsona (en endavant, l’Ajuntament) la de col·laborar amb GiGa en el finançament de les despeses ordinàries de funcionament de l’entitat.
Que és voluntat d’ambdues parts la de mantenir aquesta línia de col·laboració i que, per tot això, signen aquest conveni de col·laboració basant-se en els següents
Acords
1. L’Ajuntament concedirà a GiGa una subvenció anual per contribuir a fer front a les despeses de lloguer del local que aquesta entitat té com a seu.
2. La subvenció serà d’un import total de 6.000,00 € (corresponents a 12 mensualitats a un import de 500,00 € mensuals).
3. El pagament es farà per mensualitats vençudes (500,00 €), una vegada justificada la despesa per part de GiGa mitjançant la presentació del rebut de lloguer.
4. D’acord amb la Llei 38/2003, de 17 de novembre, General de Subvencions, GiGa haurà d’aportar, amb caràcter anual, la documentació següent:
· memòria justificativa de l’actuació
· cost total de l’actuació (còpia de les factures i altres documents de valor probatori equivalent)
· finançament de l’actuació (recursos propis i altres ajuts)
· full de dades bancàries.
5. Aquest conveni se signa per a quatre anys, condicionats a l’efectiva realització a Solsona, per part de GiGa, de l’activitat que li és pròpia . Podrà prorrogar-se per acord manifestat de manera expressa per ambdues parts.
I perquè consti, i en prova de conformitat, les parts signen aquest document, per duplicat i a un sol efecte, al lloc i data esmentats al començament.»
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda aprovar el contingut del conveni esmentat i autoritzar a l'alcaldessa per signar-lo.


CULTURA
	Expedient 1813/2021. Escola Setelsis – celebració Santa Cecília, 22 de novembre

	Favorable
	Tipus de votació: unanimitat

	Vista la sol·licitud presentada i subscrita per Elisabet Traveset i Guilanyà, representant de l'Escola Setelsis, en què demana poder utilitzar l'equip de so, cadires i microfonia ambient a la plaça del Camp i, en cas de pluja, la utilització de la Sala Polivalent, el dia 22 de novembre, de les 15.00 a les 16.30 hores, per poder dur a terme la celebració del dia de Santa Cecília amb l'alumnat de 5è curs de totes les escoles de la comarca;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el material que sol·licita i comunicar a la sol·licitant que no es podrà disposar de la Sala Polivalent, en cas de pluja, ja que no està disponible per aquest dia.


	Expedient 1827/2021. Utilització material

	Favorable
	Tipus de votació: unanimitat

	Vista la sol·licitud, en què s’exposa que des de les diferents entitats organitzadores dels actes commemoratius del dia 1 d'octubre, s'ha contractat els serveis d’una empresa per preparar els entrepans i demana poder disposar de bidons per coure les botifarres i taules i cadires per a unes 100 persones;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia  339/2021, de 4 d’octubre, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


DESENVOLUPAMENT LOCAL
	Expedient 1869/2021. 1a edició Solsoterra, Fira de la Terra del Solsonès, 23 i 24 d'octubre de 2021

	Favorable
	Tipus de votació: unanimitat

	Vista la sol·licitud presentada i subscrita per Josep Caelles i Subirana, president per delegació del Consell Comarcal del Solsonès, en què demana autorització per poder vendre menjar dins del certamen Solsbirra Fest, que s'ubicarà a la plaça del Consell Comarcal, tenint en compte que es compliran les condicions que tot seguit es relacionen i que s'emmarca dins la 1a edició de la Solsoterra, Fira de la Terra del Solsonès, fruit de la unió de la Fira del Bolet del Solsonès i l'Ecològica, els dies 23 i 24 d'octubre:
· L’espai estarà perimetrat, amb un accés propi i ubicat a la plaça del Consell Comarcal.
· Per accedir hi haurà control d’accés i d’aforament.
· L’activitat complirà amb totes les mesures que estiguin establertes per la restauració en la normativa vigent així com amb el pla sectorial corresponent.
· Únicament es podrà consumir les begudes i aliments dins de l’espai perimetrat.
· Els horaris serà el dissabte, 23 d’octubre de 12.00 a 23.00 hores i el diumenge, 24 d’octubre de 12.00 a 14.00 hores.
A proposta del regidor delegat de Desenvolupament Local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda autoritzar l'ocupació de la via pública per dur a terme el certamen Solsbirra Fest i comunicar al sol·licitant que, només es podrà donar menjar i beure, sempre i quan es disposi de les llicències dels diferents establiments que formen part de l'acte.


ESPORTS
	Expedient 1825/2021. Tramesa documentació – contractació substitució de gespa artificial al camp de futbol municipal 

	Favorable
	Tipus de votació: unanimitat

	Vista la sol·licitud presentada i subscrita per Maria Pilar Viladrich i Masana, portaveu del grup municipal d'ApS-CUP, en què demana que l'Ajuntament li faci arribar un informe tècnic i jurídic relatiu als paràmetres que es van tenir en compte per plantejar els plecs tècnics i administratius de la contractació de la substitució de gespa artificial al camp de futbol municipal, així com el compliment dels tempos del contracte i previsió de finalització de l'obra i posada en funcionament de l'equipament al públic i clubs que el necessiten per entrenar;
A proposta del regidor delegat d'Esports,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Trametre a la sol·licitant còpia del plec de condicions tècniques i el plec de clàusules administratives i l'acta de comprovació del replanteig.
2. Comunicar a la sol·licitant que les entitats esportives ja poden utilitzar el camp de futbol des del dia 28 de setembre de 2021.


GOVERNACIÓ
	Expedient 1658/2021. Sanció – butlleta denúncia 

	Favorable
	Tipus de votació: unanimitat

	Vista la sol·licitud de retirada de la sanció imposada per la Policia Local el dia 18 de juliol de 2021, per estacionar, en lloc senyalitzat prohibit, un vehicle, i que se li aboni l'import de la multa abonada i de les despeses de la grua per retirar el vehicle;
Vist l'informe 482/2021 emès per la Policia Local i a proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda deixar sense efecte la sanció imposada i retornar a la sol·licitant l'import abonat de la multa i de les despeses de la grua.


	Expedient 1863/2021. Actuació musical en directe, 9 d'octubre de 2021

	Favorable
	Tipus de votació: unanimitat

	Vista la sol·licitud d’autorització per oferir un concert a la terrassa del bar situat a la plaça de Sant Roc, el dia 9 d'octubre, de les 20.00 a les 22.00 hores, també demana poder tallar el trànsit de vehicles, per davant de la terrassa, mentre duri el concert, i disposar d'un escenari;
A proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita i comunicar al sol·licitant que l’autorització de l'actuació musical queda condicionada al fet que el soroll que pugui ocasionar no pot superar els 70 decibels i a la situació sanitària del moment i a la normativa que hi pugui haver vigent el dia 9 d'octubre, i del compliment estricte dels horaris fixats i de les possibles incidències que es puguin produir. S'adverteix al sol·licitant que no pot tallar ni obstaculitzar el trànsit de vehicles de la plaça. En cas que hi hagi queixes veïnals per l'incompliment d'aquestes mesures no s'autoritzarà la realització de nous concerts. Pel que fa a la utilització d'un escenari es comunica al sol·licitant que no es pot atendre la seva petició.


	Expedient 1864/2021. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió d’una tarja de resident al nucli antic, per un vehicle;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


HISENDA
	Expedient 1858/2021. Associació de Malalts d'Alzheimer i altres demències del Solsonès – despeses lloguer local

	Favorable
	Tipus de votació: unanimitat

	A proposta del regidor delegat d’Hisenda,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir un ajut de cinc-cents euros al mes (500,00 €) a l'Associació de Malalts d'Alzheimer i altres demències del Solsonès, per pagar les despeses en concepte de lloguer, aigua i electricitat del local, en planta baixa, per poder les activitats de GiGa de caire social sense ànim de lucre, prèvia presentació dels rebuts i fins a 31 de desembre de 2022, renovable de forma anual.


	Expedient 133/2021. Fuita a la canonada de subministrament d’aigua potable al carrer del Berguedà

	Favorable
	Tipus de votació: unanimitat

	Vista la sol·licitud, en què s’exposa que durant la primera quinzena del mes de desembre de 2020 es va produir una fuita a la canonada de subministrament d’aigua potable al carrer del Berguedà i que degut a aquesta fuita es va inundar el garatge de casa seva, i demana que se li aboni l’import del material malmès així com les altres despeses que es van generar en la resolució de la inundació;
A proposta dels regidors delegats d’Hisenda i de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que, tot i que es constata que una fuita en el servei municipal d'aigua va causar una afectació al soterrani del seu habitatge i que el sol·licitant ha presentat imatges dels desperfectes, aquests no es van poder comprovar in situ. L'Ajuntament abonarà al sol·licitant l'import de 159,60 €, que correspon als 28 paquets de folis que es van fer malbé.


	Expedient 1846/2021. Aprovació del padró fiscal del cànon de l’aigua dels establiments ramaders, any 2020

	Favorable
	Tipus de votació: unanimitat

	Atès que ha estat confeccionat el padró del cànon de l’aigua dels establiments ramaders de l’any 2020;
A proposta del regidor delegat d’Hisenda,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Aprovar el padró fiscal corresponent a l’any 2020 del cànon de l’aigua per als establiments ramaders.
2. Determinar com a període voluntari de cobrament els mesos novembre i desembre de 2021.
3. Publicar al tauler d’anuncis i al BOP l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


MEDI AMBIENT
	Expedient 1598/2021. Decret d'Alcaldia 278/2021, de 27 d'agost – sanció per l’abocament il·legal de material residual fora dels contenidors

	Favorable
	Tipus de votació: unanimitat

	Vista la sol·licitud, en què es demana que es revisi l'import de la sanció imposada per decret d'Alcaldia 278/2021, de 27 d'agost, per haver deixat una caixa de cartró, on hi consta el nom del restaurant en qüestió, fora del contenidor de paper situat al passatge de Guitart, ja que va deixar la caixa al costat del contenidor per què estava ple i desconeixia la normativa de què no es pot deixar el cartró al costat del contenidor;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que, un cop valorats els fets exposats, s'acorda modificar l'import de la sanció imposada per decret d'Alcaldia 278/2021, de 27 d'agost, i d’acord amb el que preveu l’Ordenança Municipal de Convivència Ciutadana, aplicar una sanció de 120,00 €.


	Expedient 131/2021. Comunitat Propietaris Camp del Molí – neteja solar veí

	Favorable
	Tipus de votació: unanimitat

	Vista la sol·licitud presentada i subscrita per Francesc X. Torres i Romero, administrador de la Comunitat de Propietaris del Camp del Molí, en què exposa que arran d'una queixa anterior, l'Ajuntament va procedir a netejar la llera del riu, si bé roman la part d'herbassar que s'enfila des d'un solar veí, i demana que des de l'Ajuntament es requereixi a la propietat d'aquest solar que tregui l'herba que s'enfila cap a la paret de la Comunitat;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que es requerirà a la propietat del solar veí per tal que dugui a terme els treballs de neteja esmentats.


	Expedient 1851/2021. Direcció General de Polítiques Ambientals i Medi Natural

	Favorable
	Tipus de votació: unanimitat

	El regidor delegat de Medi ambient, Ramon Montaner i Viladrich, dona compte de l'escrit tramès des de la Direcció General de Polítiques Ambientals i Medi Natural, en què demana que, a les obres públiques d'enjardinament i manteniment d'espais públics municipals, es vagin retirant progressivament les espècies exòtiques i es faci ús de la diversa flora autòctona de la que es disposa a Catalunya.


MERCAT
	Expedient 1882/2021. Mercat dimarts 12 d'octubre – anul·lació

	Favorable
	Tipus de votació: unanimitat

	Vist que el dimarts 12 d'octubre de 2021, dia de mercat setmanal, és dia festiu oficial;
Vist que l’Ordenança reguladora del mercat municipal de Solsona de venda no sedentària, aprovada pel Ple de l'Ajuntament en la sessió del dia 30 de setembre de 2016, en els seu article 2.3 disposa que “per raons d’interès general, l’Ajuntament també pot cancel·lar la celebració del mercat de forma transitòria o modificar-ne la ubicació...";
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda:
1. Anul·lar el mercat del dimarts 12 d’octubre del 2021.
2. Notificar als interessants el present acord.


PARCS I JARDINS
	Expedient 1510/2021. Arbrat C/ Pollancres

	Favorable
	Tipus de votació: unanimitat

	Vista la sol·licitud de demanda a l'Ajuntament que planti arbres al carrer de les Pollancres, davant dels números 13 i 15 i 15 i 17, per donar continuïtat als arbres ja plantats entre els números 1 i 7;
A proposta del regidor delegat de Parcs i jardins,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar al sol·licitant  que es tindrà en compte la seva petició i que, tant aviat sigui possible, l'Ajuntament procedirà a plantar els arbres sol·licitats.


PERSONAL
	Expedient 1796/2021. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal, en què sol·licita permís per formació per fer el curs: "Bibliocreatividad, ideas frescas y locas para dinamizar una biblioteca", organitzat pel Campus Europeo de Formación Permanente, que s'impartirà en modalitat en línia del 19 d'octubre al 15 de novembre de 2021, amb un total de 60 hores i un cost de 170,00 €;
Vista la sol·licitud presentada per la treballadora municipal en què sol·licita permís per formació per fer el curs: "Jóvenes y lectores: creciendo entre crisis mundiales, distopías, recomendaciones en redes y narraciones en streaming. Ideas para programar actividades con la Generación Z", organitzat pel Campus Europeo de Formación Permanente, que s'impartirà en modalitat en línia del 23 de novembre al 20 de desembre de 2021, amb un total de 60 hores i un cost de 170,00 €;
Vist el que estableix el pacte-conveni de l'Ajuntament de Solsona a l'article 10;
A proposta de l’alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
Primer. Aprovar la sol·licitud presentada per fer el curs: "Bibliocreatividad, ideas frescas y locas para dinamizar una biblioteca" i autoritzar el cost del curs i les hores de formació coincidents amb la jornada laboral tal i com estableix l'article 10 del pacte-conveni de l'Ajuntament de Solsona, amb un màxim de 40 hores anuals. Cal registrar al sistema de control horari una incidència de formació a l'inici de la sessió i una entrada a l'hora que acabi. Una vegada finalitzada la formació caldrà fer arribar el certificat corresponent.
Segon. Aprovar la sol·licitud presentada per fer el curs: "Jóvenes y lectores: creciendo entre crisis mundiales, distopías, recomendaciones en redes y narraciones en streaming. Ideas para programar actividades con la Generación Z" i autoritzar el cost del curs i les hores de formació coincidents amb la jornada laboral tal i com estableix l'article 10 del pacte-conveni de l'Ajuntament de Solsona, amb un màxim de 40 hores anuals. Cal registrar al sistema de control horari una incidència de formació a l'inici de la sessió i una entrada a l'hora que acabi. Una vegada finalitzada la formació caldrà fer arribar el certificat corresponent.


	Expedient 1861/2021. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal, en què sol·licita permís per formació per fer el curs: "Jornada sobre la responsabilitat per danys a tercers en l'execució dels contractes administratius", organitzat per l'Escola d'Administració Pública de Catalunya, que s'impartirà en modalitat en línia el dia 5 d'octubre de 2021, de les 9.15 a les 13.20 hores;
Vista la sol·licitud presentada per la treballadora municipal, en què  sol·licita fer teletreball la resta d'horari laboral del dia de la formació;
Vist el que estableix el pacte-conveni de l'Ajuntament de Solsona a l'article 10;
A proposta del regidor delegat d'Hisenda i Administració,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda aprovar la sol·licitud presentada, autoritzar les hores de formació coincidents amb la jornada laboral tal i com estableix l'article 10 del pacte-conveni de l'Ajuntament de Solsona i autoritzar fer teletreball la resta de la jornada del dia 5 d'octubre fins a completar la jornada laboral del dia 5 d'octubre. Cal registrar al sistema de control horari una incidència de formació a l'inici de la sessió i una entrada a l'hora que acabi i registrar la jornada de treball amb el concepte treball a casa per la resta de jornada. Una vegada finalitzada la formació caldrà fer arribar el certificat corresponent. S'informa que fins el dia d'avui té 50 hores de formació aprovades, superant el límit de 40 hores previstes a l'article 10 del pacte-conveni de l'Ajuntament de Solsona.


SERVEIS
	Expedient 1733/2021. Arranjament camí d'accés entrada aparcament

	Favorable
	Tipus de votació: unanimitat

	Vista la sol·licitud, en què es demana una solució al mal estat del camí d'accés a l'entrada de l'aparcament que hi ha al costat del riu, corresponent a l'edifici del núm. 8 de l'avinguda dels Països Catalans, accés al qual s'ha tirat grava en diverses ocasions, solució que no ha estat útil;
A proposta de la regidora delegada de Serveis i d'Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que l'Ajuntament durà a terme el manteniment del camí d'accés a l'entrada de l'aparcament i s'estudiarà la possibilitat de buscar solucions de caire més definitiu.


URBANISME
	Expedient 1571/2021. Llicència urbanística – construcció d’un habitatge unifamiliar aïllat

	Favorable
	Tipus de votació: unanimitat

	Vista la sol·licitud de llicència d'obres per construir un habitatge unifamiliar aïllat (exp. Mj2021/11);
Vist l'informe emès pels Serveis Tècnics Municipals de 28 de setembre de 2021 i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Abans d’iniciar les obres caldrà aportar:
· Projecte executiu complert visat i signat que inclogui els condicionants obligatoris que s’especifiquen a continuació, l’estudi bàsic de seguretat i salut i l’estudi geotècnic.
· Certificat emès pel tècnic conforme el projecte executiu visat que es presenta és d’acord al projecte presentat per la tramitació urbanística.
· Assumeix visat de la direcció d’obra i la direcció de l’execució per part dels tècnics.
· Identificació del contractista encarregat de l’execució de l’obra.
· La superfície d’ocupació en projecte no comptabilitza el porxo de la planta baixa. En base a l’article 80 del POUM, s’han de comptabilitzar tots els volums a excepció dels ràfecs de coberta menors de 40 cm. Cal incloure aquesta superfície al projecte d’execució.
· Dins el sistema de sanejament separatiu de l’habitatge, les arquetes de registre-sifòniques es situaran dins de la parcel·la.
· Per tal de connectar les escomeses de l’edifici a les xarxes municipals (aigua, clavegueram) se sol·licitaran les corresponents autoritzacions i llicències que corresponguin. No s’efectuarà cap connexió sense la corresponent supervisió dels responsables tècnics municipals.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i en particular allò referent a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En tot els casos caldrà posar en consideració de la Policia Local qualsevol alteració en la mobilitat urbana.
· Prèviament a l’obtenció de la llicència de primera ocupació caldrà completar totes les obres d’urbanització que manquin. Caldrà que la vorera (1 m d’ample) s’acabi amb panot de les mateixes característiques que l’existent a la zona i condicionar el gual d’accés al garatge amb peces prefabricades de formigó, mantenint en tot moment la rasant continua de la vorera. Aquestes obres d’urbanització pendents de realitzar es concretaran amb els serveis tècnics municipals.
· Cal recollir la placa d'obres de les oficines tècniques municipals previ pagament de 8,00 €.
· Un cop finalitzades les obres caldrà presentar per a la corresponent llicència de primera ocupació:
· Certificat final d’obra visat.
· Certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 50/2021. Llicència urbanística – espai per a acopi de material, en motiu de la construcció d'un habitatge

	Favorable
	Tipus de votació: unanimitat

	Vista la sol·licitud de petició d'un espai per a acopi de material a la urbanització de cal Dot, en motiu de la construcció d'un habitatge amb llicència d'obres per acord de la Junta de Govern Local de 19 de juliol de 2021;
Vist l'escrit presentat pel sol·licitat en què exposa que es farà responsable del tancament de la zona utilitzada mentre durin les obres i en què es compromet a fer un bon ús de l'espai i deixar-lo en les mateixes condicions una vegada finalitzada l'obra;
A proposta de la regidora delegada d'Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir l'autorització sol·licitada, amb els condicionaments següents:
· una duració màxima de vuit mesos
· finalitzada l'obra es deixarà el solar en l'estat inicial
· l'ocupació de l'espai autoritzat deixarà espai suficient per al manteniment de la zona destinada a la recollida de les restes de poda.


	Expedient 1686/2021. Llicència urbanística – instal·lar un sistema de captació d'energia solar fotovoltaica d’autoconsum en un habitatge

	Desfavorable
	Tipus de votació: unanimitat

	Vista la sol·licitud de llicència per instal·lar un sistema de captació d'energia solar fotovoltaica d’autoconsum en un habitatge;
Vist l'informe emès pels Serveis Tècnics Municipals i a proposta de la regidora delegada d'Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que no es tramitarà la llicència sol·licitada fins que no aporti la documentació requerida per l'Ordenança reguladora dels sistemes de captació d'energia solar fotovoltaica en el seu article 3.3, on s'indica que la documentació a presentar en la sol·licitud de llicència d'obres és:
«memòria tècnica valorada per a instal·lacions de potència nominal de 5 o menys Kw, o en altres casos, projecte tècnic signat pel facultatiu competent i visat pel col·legi professional corresponent. Aquests documents estaran signats pel sol·licitant i en tot cas contindran, si cal, els càlculs analítics escaients per justificar el compliment de l’ordenança...».


	Expedient 1225/2021. Llicència urbanística – obrir una rasa i el seu posterior tancament, i col·locar unes pedres de separació d’espais de pas en una finca 

	Desfavorable
	Tipus de votació: unanimitat

	Vista la sol·licitud de llicència d’obres per obrir una rasa, i el seu posterior tancament, i col·locar unes pedres de separació d’espais de pas a una finca, a la partida de Santa Llúcia de Solsona;
Vist els antecedents que obren en els expedients 1009/2021 i 1083/2021 i vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda suspendre la llicència, fins que no es resolgui el conflicte entre particulars pel que fa als usos i als drets sobre aquest terreny, tenint en compte que la realització d'obres en aquest terreny pot ocasionar perjudicis a alguna de les parts i/o a tercers.


VINYET
	Expedient 1815/2021. Arranjament camí de la partida de Santa Llúcia

	Favorable
	Tipus de votació: unanimitat

	Vista la sol·licitud per diferents veïns de la partida de Santa Llúcia, en què exposen que el camí de Santa Llúcia està malmès a causa de la pluja i del pas continuat de vehicles, i demana que s'arregli el camí esmentat amb una capa de reg asfàltic;
A proposta de la regidora delegada de Serveis i d'Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, per unanimitat dels assistents acorda comunicar als sol·licitants que l'Ajuntament durà a terme el manteniment del camí de Santa Llúcia i s'estudiarà la possibilitat de buscar solucions de caire més definitiu.


	B) ACTIVITAT DE CONTROL 


	Sessió de la Junta de Govern Local

	Vist que el dilluns 11 d’octubre de 2021 és vigília d’un festiu oficial i la majoria de regidors no podran assistir a la sessió,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda fixar la pròxima reunió de la Junta de Govern Local el dilluns 18 d’octubre de 2021, a les 19.00 hores. 


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

